Afrikaans: Die eensydige handeling van 'n staat in die vorm van 'n verklaring oor 'n juridiese of feitlike aangeleentheid kan verpligtinge vir die staat wat die verklaring maak, meebring, indien dit gedoen is met die bedoeling om bindende werking te hê. In sulke omstandighede het die bedoeling die effek dat die verkaring die karakter van 'n bindende onderneming deur die staat om in ooreenstemming daarmee te handel, aanneem. In hierdie artikel heroorweeg die outeur die tot dusver restriktiewe definisies van 'n eensydige handeling as 'n bron van die internasionale reg in die lig van veranderde praktyke meegebring deur die progressiewe ontwikkeling en kodifikasie van die internasionale verdragsreg.